גן אלישבע

גן אלישבע הוא פארק עירוני מן הגדולים באשדוד והראשון בעיר, הממוקם ברובע א' הוותיק. נקרא על שם אלישבע אשכול (לבית קפלן), פעילה ציונית בפולין, חברת הוועד הפועל הציוני ואשתו של נשיא המדינה לוי אשכול. ביום שישי אחר הצהריים, 27 במאי 1960, נערך טקס נטיעות והנחת אבן פינה שהונחה על ידי עובד בן עמי בגן, שעמד להפוך לראשון בעיר. שר האוצר לוי אשכול ובתו תמר נטעו את העצים הראשונים בגן שהוקדש לזכר אלישבע אשכול, ואחריהם עשרות אורחים שבאו גם הם להוקיר את זכרה של אלישבע. בין האורחים הנוטעים, באו לחלוק כבוד חברת הכנסת בבה אידלסון בשם תנועת הפועלות, עדה מימון ויהודית שמחוני, מנהלת המחלקה המדינית בהסתדרות. בעיתון דבר נכתב, כי ”הגן עתיד לסמל את הקשר בין העיר הצעירה לבין לוי אשכול, שנתן את ידו להקמתה”. לוי אשכול לא ידע בטרם הטקס כי הגן ייקרא על שם אשתו המנוחה, והייתה זו למעשה מחווה שהוענקה לו על ידי בן-עמי. הנטיעות בגן נערכו על ידי משרד העבודה וחברת אשדוד בניהול בן-עמי, שהיה ראש ועדת ההקמה של מועצת אשדוד עד 1959. אשכול כינהו במעמד הטקס "אחד מבוני הארץ". כפסל הרואה באבן הגולמית אותה אמר לפסל, כן אנו רואים כבר את הגן הנאה העתיד לקום ולצמוח במקום זה לרווחת העיר הצעירה. — סופר "דבר" בדרום, גן באשדוד ע"ש אלישבע אשכול, דבר, 2 ביוני 1960 הגן נחנך בשנת 1967.[דרוש מקור] בראשית שנות השבעים, הוקמה בגן אנדרטה לזכר 47 חללי המשחתת אח"י אילת שטובעה על ידי חיל הים המצרי בעת שביצעה סיור במים בינלאומיים בקרבת פורט סעיד. בשנת 1973 הוחלט לעשותה לאנדרטה לכל חללי החיל – יד לחללי חיל הים. האנדרטה, שהוקמה בסיועו הכספי של חיל הים כמעט ומוקמה בחיפה, אך לאחר מאבק מול ראש עיריית חיפה שניהל ראש עיריית אשדוד צבי צילקר, שיכנע את נציגי חיל הים כי אשדוד מתאימה יותר כמיקום להקמתה משום שבגן אלישבע תוכל להיבנות אל מול לים וללא חוצץ, ומפני שתוכל להוות השראה לעולים החדשים – המשתכנים במרכז קליטה בית קנדה הסמוך לגן – בעיר לתרום למולדת אליה שבו בעלייתם. האנדרטה עוצבה על ידי האדריכל כרמלי פלדמן. ב-28 בספטמבר 2023 נערכה מסיבת שקיעה בגן לציון 60 להיווסדו. מדי שנה נערך בגן פסטיבל האוכל "עמים וטעמים" אליו מגיעים אלפי מבקרים מרחבי הארץ. ביום הזיכרון לחללי מערכות ישראל, צה"ל עורך באנדרטה את "טקס ההתייחדות לזכר חללי זרוע הים". יד לחללי חיל הים, 2023 גן אלישבע, במבט מיד לחללי חיל הים, 2023 פסטיבל עמים וטעמים בגן, מאי 2022 קיר הכניסה לגן מרחוב שבי ציון פינת רוגוזין תחנת הכוח אשכול מדיה וקבצים בנושא גן אלישבע בוויקישיתוף סופר "דבר" בדרום, גן באשדוד ע"ש אלישבע אשכול, דבר, 2 ביוני 1960 באשדוד ניטע 'גן אלישבע', מעריב, 2 ביוני 1960 סופר "הבקר", טקס נטיעת "גן אלישבע" באשדוד, הַבֹּקֶר, 2 ביוני 1960 פרסומת לחברת "בוני אשדוד", שמה בראש את גן אלישבע, למרחב, 28 בספטמבר 1962 מ. זסק, הוי, אשדוד הנשדדת, קול העם, 6 בספטמבר 1964, ביקורת על פועלה של חברת "בוני אשדוד" והאדרתה העצמית הונחה אבו פינה לאנדרטת 'אילת', היום, 18 באוקטובר 1968 אזכרה לחללי חיל-הים, דבר, 26 ביוני 1981 סופר "דבר" בדרום, גן באשדוד ע"ש אלישבע אשכול, דבר, 2 ביוני 1960 סופר "הבוקר", טקס נטיעת "גן אלישבע" באשדוד, הַבֹּקֶר, 2 ביוני 1960 באשדוד ניטע 'גן אלישבע', מעריב, 2 ביוני 1960 אזכרה לחללי חיל-הים, דבר, 26 ביוני 1981 משה דרור, אריאלה ברמכר (ע), הקדנציה הראשונה, צילקר – אשדוד שאהב, אשדוד: אבי אלעד, 2022, עמ' 88-89 שמואל סרדינס, 60 שנה לגן אלישבע המיתולוגי – זו החגיגה שתתקיים במקום בשבוע הבא, באתר אשדוד נט, ‏20 בספטמבר 2023 חן קריפיצר, בין עצי גן אלישבע: הפרויקט שקורא לכם לשתף זיכרונות מהפארק הנוסטלגי ברובע א', באתר אשדודי, ‏6 בספטמבר 2023 מיטל שרעבי, ‏תבואו רעבים: פסטיבל "עמים וטעמים" באשדוד חוזר, באתר מעריב אונליין, 8 במאי 2023 עופר אשטוקר, כאילו לא היה כאן פסטיבל בכלל – גן אלישבע בבוקר שאחרי עמים וטעמים, באתר אשדוד נט, ‏31 במאי 2019 טקס התייחדות לזכר חללי זרוע הים, באתר צה"ל, 15 בספטמבר 2022